***Enat Translation Service***

***አድራሻ፡ስታዲየምሪፍትቫሊህንጻ፣ 2ኛፎቅ***

***Address: Stadium Rift Valley Building, 2nd Floor***

***🖁: +251 910 96 67 72 /+251 970 73 37 07 Email:*** ***Enattranslation@gmail.com***

***እናት የትርጉም ስራ***

**የምስራቅ ተፋሰስ የፍሳሽ ማጣሪያ ጣቢያዎች እና የፍሳሽ መስመሮች ግንባታ/*ዝርጋታ***

**የልማት ተነሺዎች ማቋቋም ድርጊት መርሃ ግብር (RAP)**

የኢትዮጵያ መንግስት ከአለም ባንክ ሁለተኛውን ክፍል የከተማ ውሃ አቅርቦት እና የሳኒቴሽን ፕሮጀክት/UWSSP-II/ ለመተግበር የገንዘብ ድጋፍ አግኝቷል፡፡ ፕሮጀክቱ የክፍል 1 የከተማ ውሃ አቅርቦት እና ሳኒቴሽን ፕሮጀክት/UWSSP-I/ ተከታይ ሲሆን በአዲስ አበባ ከተማ ውሃ እና ፍሳሽ ባለስልጣን/አ.አ.ው.ፍ.ባ/ እና በሌሎች 2ኛ ደረጃ ከተሞች የሚተገበር ነው፡፡ ፕሮጀክቱ የሳኒቴሽን እና የውሃ አቅርቦት አገልግሎቶችን እና ተቋማትን እንዲሁም የአገልግሎት አሰጣጥ ቅልጥፍናን በአዲስ አበባ ውስጥ እና በተመረጡ 2ኛ ደረጃ ከተማዎች ውስጥ ማሻሻል ላይ ያተኮረ ሲሆን ይህም የአቅርቦት አገልግሎት ማሻሻልን ለማረጋገጥ የተቋም አቅም ማጠናከርን የሚያካትት ነው፡፡

በፕሮጀክቱ ውስጥ የታቀዱ ስራዎች የውሃና ሳኒቴሽን አገልግሎት ለሁሉም መቅረቡንና በዘላቂነት ማስተዳደርን በማረጋገጥ የአገሪቱ የዘላቂ ልማት ግቦችን ለማሳካት አስተዋጽኦ የሚያደርግ ነው፡፡ለፕሮጀክቱ የተዘጋጀው የልማት ተነሺዎች ማቋቋም ፖሊሲ ማዕቀፍ (Resettlement Policy Framework) መሰረት የፕሮጀክት የስራ እንቅስቃሴዎች እንደሚከተለው በ3 ክፍሎች ቀርቧል፡፡

ክፍል 1- በአዲስ አበባ ከተማ የሳኒቴሽን እና የውሃ አቅርቦት አገልግሎቶች ማሻሻል

ክፍል 2- የሳኒቴሽን እና የውሃ አቅርቦት አገልግሎቶች ማሻሻል እና በ22 ሁለተኛ ደረጃ በሆኑ

 ከተማዎች ውስጥ

ክፍል 3- የፕሮጀክት አስተዳደር እና ተቋማዊ አቅምን ማጠናከር

የምስራቅ ተፋሰስ የፍሳሽ ማጣሪያ ጣቢያዎች እና የፍሳሽ መስመሮች ግንባታ/ዝርጋታ ንዑስ ፕሮጀክት በክፍል 1 ስር የሚተገበር ሲሆን ለአዲስ አበባ ከተማ የምስራቅ ተፋሰስ የሳኒቴሽን አካላትን መገንባትንና ማደስን ያካትታል፡፡

ተፋሰሱ በአሁኑ ወቅት ያለ ፍሳሽ አስተዳደር የተፋሰሱን የሳኒቴሽን አገልግሎት ፍላጎት ስለማያሟላ ይህንን መስፈርት ለማሟላት ብዙ መሰራት አለበት፡፡ የአዲስ አበባ ውሃ እና ፍሳሽ ባለስልጣን ይህንን ችግር ለመፍታት ዘመናዊ የፍሳሽ ማጣሪያ ጣቢያዎችን እና የፍሳሽ መስመሮችን በተፋሰሱ ለመገንባት አቅዷል፡፡ በአ.አ.ው.ፍ.ባ የውሃ እና ሳኒቴሽን መሰረተ ልማት ማስፋፊያ ዲቪዥን (ው.ሳ.መ.ል.ማ.ዲ) ይህንን ሃላፊነት ወስዷል፡፡ በእቅድ የተያዘው ንኡስ ፕሮጀክቱ ወሳኝ የፍሳሽ አስተዳደር ችግርን በተፋሰስ ውስጥ ለመቀነስ ጠቃሚ ሚና እንደሚጫወት ይጠበቃል፡፡

**የፕሮጀክት መግለጫዎች**

የምስራቅ ተፋሰስ ፍሳሽ ንኡስ ፕሮጀክት ፍሳሽ ማጣሪያ ጣቢያዎች እና ተጓዳኝ የፍሳሽ መስመር አካላት ያሉት ሲሆን የፍሳሽ ማጣሪያዎቹም ሁለት ሲሆኑ እንሱም፡- የኮተቤ እና የኪቲሚ ፍሳሽ ማጣሪያዎች ናቸው፡፡ የታቀዱት የፍሳሽ ማጠሪያ ጣቢያዎች "Conventional Activated Sludge" (CAS) የፍሳሽ ማጣሪያ ቴክኖሎጂ ዘዴን ይጠቀማል፡፡ የንዑስ ፕሮጀክቱ የመጀመሪያ ፌዝ አጠቃላይ የዲዛይን አቅም 105,000 ሜ.ኩ ቆሻሻ ፍሳሽ በቀን ማጣራት አቅም ያለው እና በኪቲሚ የፍሳሽ ማጣሪያ ጣቢያ 54,000 ሜ.ኩ በቀን እና በኮተቤ የፍሳሽ ማጣሪያ ጣቢያ 51,000 ሜ.ኩ በቀን ፍሳሽ የማጣራት አቅም የሚኖራቸው ይሆናል፡፡ በተጨማሪም 158.8 ኪ.ሜ ዋና፣ መካከለኛ እና መለስተኛ የፍሳሽ መስመሮች ዝርጋታን ያካትታል፡፡ ይህ የስራ ተግባር በሚተገበርበት ጊዜ መሬት ማግኘት እና በአንድአንድ ንብረቶች ላይ ተጽዕኖ የሚያሳድር ሆኖ ይገኛል፡፡ ስለዚህም ንዑስ ፕሮጀክቱ የልማት ተነሺዎችን የማቋቋም ድርጊት መርሃግብር /RAP/ እና ቀጣይ የኑሮ ማቋቋሚያ እቅድ /LRP/ በንብረቶች ላይ ለሚኖር ተጽእኖ እና ለገቢዎች መታጣት/ ኑሮ የሚያስፈልግ እንደመሆኑ ይህን ፍሳሽ ማጣሪያ ጣቢያዎች እና ተያያዥ የፍሳሽ መስመሮች ግንባታ/ዝርጋታ ለሚመጣ መፍትሄ ማስቀመጥ ይኖርበታል፡፡ ስለዚህ ይህ የልማት ተነሺዎች ማቋቋም ድርጊት መርሃ ግብር በንዑስ ፕሮጀክቱ ምክንያት የሚደርስ ተጽዕኖ ለመለየትና ለመገምገም ያለመ እና ሁሉንም መከፈል ያለበት የካሳ ሂደቶችና ስተራቴጂዎች በመተንተን የንኡስ ፕሮጀክቱ አሉታዊ ተጽዕኖዎችን ለማለዘብ እና በፕሮጀክቱ ተጽዕኖ ለደረሰባቸው ግለሰቦች ገቢና የኑሮ ሁኔታቸውን ለማቋቋምና ለማሻሻል የሚያስፈልጉትን ነው፡፡

**የልማት ተነሺዎች ማቋቋም ድርጊት መርሃ ግብር፡-**

1. ተጽዕኖ ለደረሰባቸው ተነሺዎች ስለፕሮጀክቱ ግንዛቤ መፍጠር
2. በፕሮጀክቱ ተጽዕኖ ለሚደርስባቸው የልማት ተነሺዎች የማህበራዊ ኢኮኖሚ መግለጫ (Profile) ማዘጋጀት
3. ማንኛውም ሙሉ ለሙሉ ተነሺ ለሆኑም ሆነ በኢኮኖሚ ላይ ብቻ ተጽዕኖ የሚደርስበቸው የልማት ተነሺዎች ለተወሰደባቸው እና ለተጎዳባቸው ንብረቶች በመተኪያ የገበያ ዋጋ ግምት መሰረት ተገቢ ካሳ ማግኘታቸውን ማረጋገጥ እና የመልሶ ማቋቋም እገዛዎችን ማግኘት
4. የብቁነት መስፈርት ለመወሰን የመብት ማትሪክስ ማዘጋጀት
5. የንብረት ግምት መስፈርት የተጎዱ ንብረቶች በመተኪያ የገበያ ዋጋ ግምት መሰረት ማውጣት
6. የልማት ተነሺዎችን ለማቋቋም እና ለመተግበር በጀት መመደብ
7. አሉታዊ የማህበራዊ ኢኮኖሚ ተፅዕኖዎችና ቅሬታዎችን የሚያስታግሱትን የካሳ መብቶች፣ ንብረት ትመና ዘዴዎች እና የትግበራ ዝግጅቶች በመወሰን የብቁነት መስፈርት ለማግኘት የመልሶ ማቋቋም ስልቶችን የመብት ማትሪክስን ጨምሮ ማዘጋጀት
8. ለተጽዕኖ ተጋላጭ ግለሰቦች እና ቡድኖች (አካል ጉዳተኞች፣ አቅመ ደካሞች…) የኑሮ ማቋቋሚያ እቅድ ማዘጋጀት እና ልዩ እገዛ መስጠት፡፡
9. አሉታዊ ተጽእኖዎችን ለመቅረፍ እና ቅሬታዎችን ለመፍታት ስልቶች ማዘጋጀት፡፡
10. ተቋማዊ ኃላፊነትን በመወጣት በመልሶ ማቋቋም የድርጊት ዕቅድ የትግበራ ጊዜ ሰሌዳ ማዘጋጀት

**የልማት ተነሺዎች ማቋቋም የድርጊት መርሃ ግብር (RAP) ዘዴዎችና አቀራረብ**

ዘዴና አቀራረቡ እነኚህን የልማት ተነሺዎች ማቋቋም ድርጊት መርሃ ግብር ለማዘጋጀት በኢትዮጵያ መንግስት የህግና ፖሊሲ እንዲሁም በአለም ባንክ ጥበቃ ፖሊሲ ቅድመ ሁኔታዎች ውስጥ በተዘረዘሩ ፓሊሲዎችና ሂደቶች ጋር በሚስማማ መልኩ የተወሰደ ነው፡፡ ለUWSSP-II ፕሮጀክት በተዘጋጀው የማጣቀሻ ውል ውስጥ በተብራራው መሰረታዊ መርህ፣ ቅደም ተከተልና የስራ ይዘት እና የልማት ተነሺዎች ማቋቋም ፖሊሲ ማዕቀፍ (Resettlement Policy Framework-RPF) ዝግጅት መሰረት የልማት ተነሺዎች ማቋቋም ድርጊት መርሃ ግብር ተዘጋጅቷል፡፡ በዚሁ መሰረት የሚተገበረው የፍሳሽ ንኡስ ፕሮጀክት ጋር በተያያዘ ሁለተኛ ደረጃ መረጃ የመመርመርና የመተንተን ስራ ተሰርቷል፡፡

በንኡስ ፕሮጀክቱ ፍላጎት ያላቸውና ተጽዕኖ የሚደርስባቸው አካላትን ለመለየት ባለድርሻ አካላትን መለየት፣ መመደብና መምረጥ (stakeholder mapping exercise) ስራ ተከናውኗል፡፡ የልማት ተነሺዎች ማቋቋም ድርጊት መርሃ ግብር ቡድን ከአካባቢው ኃላፊዎች እና በፕሮጀክቱ ተጽዕኖ ለሚደርስባቸው ተነሺዎች ጋር በሀምሌ እስከ ህዳር 2014 ዓ.ም ባለው ጊዜ ውስጥ ተከታታይ ውይይት አድርጓል፡፡

በሚከተሉት የንኡስ ፕሮጀክቱ በሚሰራባቸው መንደሮች፡- ከመስኩ በስተሰሜን በሚገኘው የበሎ መንደር ሁለት ጊዜ በ09/12/2013 እና 18/01/2014 ዓ.ም በኮተቤ መስክ አንድ ጊዜ በ04/02/2014 ዓ.ም የግንዛቤ ማስጨበጫ ስብሰባዎች ተካሂዷል፡፡ ሰብሰባዎቹ ንኡስ ፕሮጀክቱ እና ልማት ተነሺዎች ማቋቋም ድርጊት መርሃ ግብር ጥናት እና የትመና ሂደት ይህም እንዴት በአገሪቱ ህግና ፖሊሲዎች እንዲሁም በአለም ባንክ ጥበቃ መስፈርቶች እንደተከናወነ ለማሳወቅና ለመግለጽ የታቀደ ነው፡፡ በመልሶ ማቋቋም ፖሊሲ ማዕቀፍ እና ከአለም ባንክ ጥበቃ ፖሊሲዎች ጋር በሚሄድ መልኩ እና ሁለቱንም አይነታዊ እና መጠናዊ ዘዴዎች በመጠቀም ሁሉም ተጽዕኖ ለሚደርስባቸው ቤተሰቦችና ተነሺዎች የማህበራዊ ኢኮኖሚያዊ ዳሰሳዎች ቆጠራ ተሰርቷል፡፡ ከሁሉም ምንጮች የተገኙ ዳታና መረጃ ተጠናቅሮና ተተንትኖ የመሬትና ንብረት ባለቤትነት ይዘት በጊዜያዊነትና ቋሚነት መሆኑን ለመለየት እና የካሳ የመብት ማትሪክስ ለማውጣት፤ ተገቢ የኑሮ ማቋቋም፣ ማልማት እቅድ መወጠን የቁጥጥርና ግምገማ ዘዴዎች ነው፡፡

**በፕሮጀክቱ ተጽዕኖ ለደረሰባቸው ተነሺዎች ማህበራዊ ኢኮኖሚያዊ መግለጫ**

በ20/11/2013 እና 19/3/1014 ዓ.ም መካከል የንብረት ቆጠራ እና ማህበራዊ ኢኮኖሚያዊ ዳሰሳ ቆጠራ ተሰርቷል፡፡ የመስክ ስራው ሊፈጠሩ የሚችሉ በፕሮጀክቱ ተጽዕኖ የሚደርስባቸው ተነሺዎች በጥልቀት በተፋሰሱ ውስጥ የቤተሰብና ነዋሪ ተነሺዎች ቆጠራ ወይም በንግድ የሚተዳደሩትን ጨምሮ መቁጠርን አካቷል፡፡ ይህ ቆጣራ የዋና፣ መካከለኛና መለስተኛ የፍሳሽ መስመሮች በሚያልፉት እንዲሁም በታቀደው የፍሳሽ ማጣሪያ ጣቢያ ቦታዎች የሆኑትን ቤተሰቦች ሸፍኗል፡፡ አስፈላጊ ዳታ እና መረጃ ለመሰብሰብ የተዋቀረ የዳታ ምዝገባና የዳሰሳ ቆጠራ መሳሪያዎች እና ቃለ መጠይቆች ጥቅም ላይ ውሏል፡፡

የዋና እና መካከለኛ ፍሳሽ መስመሮች በሚያልፉት በተደረገ የመስክ ዳሰሳ በሶስት ክፍለ ከተማዎች ማለትም በየካ፣ ቦሌ እና ለሚ ኩራ 2‚193 ቤቶች ከ6‚517 የቤተሰብ አባላት ጋር 320 አባወራዎችን ጨምሮ እና 320 ተቋማት በቀጥታና ተዘዋዋሪ ተጽዕኖ እንደሚደርስባቸው ያሳያል፡፡

በንኡስ ፕሮጀክቱ ስራ ምክንያት በሶስት ክፍለ ከተማዎች የሚገኙ 1‚968 ቤቶች እና 320 ተቋማች የንብረታቸው ከፊል እንደሚወሰድ ሙሉ በሙሉ የሚነሳ ንብረት ቆጠራ ያሳያል፡፡ እነዚህ ቤቶች በዋናነት አጥሮች፣ በሮች፣ ቅጥር ግቢና አንዳንድ ተክሎች ተጽዕኖ ይደርስባቸዋል፡፡

በዚህ ተግባር ምክንያት የሙሉ ሙሉ ለሙሉ ተነሺዎች መፈናቀል አይኖርም፡፡ የመሬት ስፋት በድምሩ 82.8 ሄክታር በዚህ ተግባር (ፍሳሽ መስመሮች) ተጽዕኖ እንደሚደርስበት ተገምቷል፡፡

የኮተቤና ኪቲሚ ፍሳሽ ማጣሪያ ጣቢያዎች 221 ቤቶችን በድምሩ 509 የቤተሰብ አባላት አባወራዎችን ጨምሮ በቀጥታ ተጽዕኖ ያሳድራል፡፡ በፕሮጀክቱ ተጽዕኖ የሚደርስባቸው የቤተሰብ አባላት በፍሳሽ ማጣሪያ ጣቢያዎች ምክንያት የእርሻና ግጦሽ መሬታቸው እንደሚወሰድ ገልጸዋል፡፡ በአሁን ወቅት ያለው የመሬት አጠቃቀም በሶስት ክፍሎች ማለትም የእርሻ፣ ግጦሽ እና ቅይጥ አጠቃቀም ይከፈላል፡፡ በፍሳሽ ማጣሪያ ጣቢያዎች በአጠቃይ ተጽዕኖ የሚደርስበት የመሬት ስፋት 41.5 ሄክታር እንደሚሆን ይገመታል፡፡

**ፖሊሲ እና የህግ ማዕቀፍ**

ከፕሮጀክቱ ትግበራ ጋር የሚሄዱ ፖሊሲና ህጋዊ ማዕቀፍ እና በተጨማሪም ፕሮጀክቱን ግምት ውስጥ ባስገባ መልኩ የተቋማዊ ማዕቀፍ ትንተና በአገራዊና አለምአቀፍ ማዕቀፎች ያለ ክፍተት መለየትና እና እነዚህ ክፍተቶችን እንዴት ማጥበብን ጨምሮ ያለው ትንተና ተደርጓል፡፡ ንኡስ ፕሮጀክቱ በተለይ የአለም ባንክን ኦፒ 4.12 - ያለፈቃድ መልሶ ማቋቋም (OP 4.12- Involuntary Resettlement) እንዲተገበርበት ያደርጋል፡፡ በአገሪቱ ህግና የአለም ባንክ ፖሊሲ መካከል በካሳና መልሶ ማቋቋም አንዳንድ ልዩነቶች አሉ፡፡ ይህ ክፍተት በሚኖርበት ጊዜ የመልሶ ማቋቋም ፖሊሲ ማዕቀፍ ከአለም ባንክ መስፈርቶች ጋር መስማማት እንዳለበት በደንብ ይመከራል፡፡ የሚከተሉት ፖሊሲና ህጋዊ ማዕቀፎች ተከልሰዋል፡-

1. የኢፌዲሪ ህገ መንግስት

2. አዋጅ ቁጥር 1161/2011፡ ለህዝብ ጥቅም ሲባል የመሬት ይዞታ የሚለቀቅበት፣ ካሳ

 የሚከፈልበት እና ተነሺዎች መልሰው የሚቋቋሙበትን ሁኔታ ለመወሰን የወጣ አዋጅ

3. ደንብ ቁጥር 472/2012፡ ለህዝብ ጥቅም መሬት ሲለቀቅ ስለሚከፈል ካሳ እና ተነሺዎችን

 መልሶ ስለማቋቋም የወጣ የሚኒስቴሮች ምክር ቤት ደንብ

**የካሳ ማዕቀፍ**

የካሳ ማዕቀፍ በደንብ ቁጥር 472/2012-ይዞታ ማስለቀቅና ንብረት መገመት እና ካሳና መልሶ ማቋቋም እና አዋጅ ቁጥር 1161/2011 መሰረት ተዘጋጅቷል፡፡ በፕሮጀክቱ ተጽዕኖ የደረሰባቸው ተነሺዎችን ማንነት እና ሙሉ ለሙሉ የሚነሱ ንብረቶች ማለትም የይዞታ መጠን፣ ሰብሎች፣ ዛፎች እና ህንጻዎች ማረጋገጥ በአካባቢው ባለስልጣናት በተለይም ተጽዕኖ በደረሰባቸው ወረዳዎች ጋር በሰሩት የዳሰሳ ቆጠራ ቡድን አማካይነት በፕሮጀክቱ ተጽዕኖ ለሚደርስባቸው ተነሺዎች የተሟላ ቆጠራ እና የንብረታቸው ቆጠራ/ግምት በ19/03/2014 ዓ.ም ተጠናቋል፡፡

**ከንኡስ ፕሮጀክቱ የሚጠበቁ አዎንታዊና አሉታዊ ተጽዕኖዎች**

ንኡስ ፕሮጀክቱ በተጠቃሚዎች ቦታ ሳኒቴሽንን የሚያሻሽል አዎንታዊ የጤና፣ አካባቢያዊና ማህበራዊ ጥቅሞች ይኖረዋል፡፡ ይህም የተጠቃሚዎችን ኑሮ በአዎንታዊነት ተጽዕኖ ያሳድራል፡፡ ይህ የፍሳሽ ንኡስ ፕሮጀክት ለከተማው ማህበራዊ ኢኮኖሚያዊ ዕድገት ከፍተኛ ተጽዕኖ በተለይ በፕሮጀክቱ ለተጠቃለሉ ክፍለ ከተማዎች ስለሚኖረው ለከተማው እድገትና ልማት አስተዋጽኦ እንደሚኖረው ይጠበቃል፡፡ የተሻሻለ የሳኒቴሽን አስተዳደር በፕሮጀክቱ የተገዱ ህዝቦች የአኗኗር ደረጃን የሚያሳድግና የቁሳዊ ደህንነትን ይጨምራል፡፡

በምስራቅ ተፋሰስ የፍሳሽ መሰረተ ልማቶች እና የሳኒቴሽን ተቋማት ግንባታ ጋር በተያያዘ አሉታዊ ተጽእኖዎች የሚጠበቅ ሲሆን እነሱም፡- የመሬት መወሰድ፣ በነዋሪዎችና ማህበረሰብ ግንባታዎች የሚደርስ ተጽዕኖ እና በሰብሎችና ዛፎች (ፍሬያማና ፍሬ አልባ ዛፎችን ጨምሮ) ናቸው፡፡ ዘመናዊ የመሬት መሬት መረጃ ስርዓት እና ንብረት ግምት የቆጠራ አሰሳዎች መሰረት በሚተገበረው ንኡስ ፕሮጀክት ምክንያት ተጽዕኖ የሚደርስባቸው ተነሺዎች ተለይተዋል፡፡ ግንባታዎች/ንብረቶች፣ ሰብሎች (ወቅታዊና ከአመት እስከ አመት የሆኑት) እና ዛፎች ተጽዕኖ ይደርስባቸዋል፡፡

**የማለዘቢያ (ማቃለያ)/ ማሳደጊያ እርምጃዎች**

ግምገማው ማለዘብን ያስቀመጠና አሉታዊ ተጽእኖዎችን በማሳነስ ለአዎንታዊ ተጽዕኖዎች የማሳደግ እርምጃዎችን ለመውሰድ ነው፡፡ የታቀዱ የማለዘብ እርምጃዎች በተወሰደ መሬት ላይ ለፈረሱ ግንባታዎችና ምርቶች እና ሌሎች ያደጉ ንብረቶች አሊያም የተገኙትን ይይዛል፡፡ የታቀደው የማለዘቢያ እርምጃዎች ተጨማሪ እርምጃዎች ማለትም ቀድሞ ወደነበረበት ገቢ መመለስ እና የኑሮ ማሻሻል እርምጃዎች በእድሜ ለገፉት፣ ህጻናት፣ ስራ አጦች እና ለእማወራዎች (Female Headed Households- FHHs) ልዩ የድጋፍ አቅርቦትን ያካትታል፡፡

**የቁርጥ ቀን (Cut-off date)**

የንብረት ቆጠራ የተጀመረው በ20/11/2013 እና 19/03/2014 ዓ.ም መሀከል ሆኖ የመጀመሪያው ቆጠራ ቀን 20/11/2013 ዓ.ም ስለሆነ ይህ ለንኡስ ፕሮጀክቱ እንደ ቁርጥ ቀን ተይዟል፡፡ በአዋጅ ቁጥር 1161/2011 እና በአለም ባንክ ኦፒ ፖሊሲ 4.12 በተገለጸው መሰረት ከቁርጥ ቀን ብቁነት በኋላ በንኡስ ፕሮጀክት አካባቢ በዘፈቀደ ለሚሰፍሩ ህገወጦች አ.አ.ው.ፍ.ባ ካሳ መክፈል ወይም መደገፍ አይጠበቅበትም፡፡

**የባለድርሻ አካላት ውይይትና ገለጻ**

የባለድርሻ አካላት ውይይቶች በኢፌዲሪ ህገ መንግስትና አለም ባንክ መስፈርቶች ላይ ተመስርተዋል፡፡ በዚህ ልማት ተነሺዎች ማቋቋም ድርጊት መርሃ ግብር ዝግጅት ወቅት በፕሮጀክቱ ተጽዕኖ በሚደርስባቸው ኮተቤና ኪቲሚ ንኡስ ተፋሰሶች አካባቢዎች ውስጥ ላሉት በፕሮጀክቱ ተጽዕኖ የሚደርስባቸው ተነሺዎችን የማወያየት ስራ ተሰርቷል፡፡ ሁሉም ስብሰባዎች በወረዳ ባለስልጣናት ተመርቷል፡፡ ስበሰባዎቹም በአሰሳ ቆጠራ ወቅት በፕሮጅክቱ ተጽዕኖ የሚደርስባቸው ተነሺዎች እውነተኛ መረጃ እንዲሰጡ ምቹ ሁኔታን ፈጥሯል፡፡ በእነዚህ ስበሰባዎች ለተለያዩ የጉዳት አይነቶች የካሳ መርሆች እና የተለያዩ መብት አማራጮች ውይይት ተደርጓል፡፡ ቁልፍ የባለድርሻ አካላት ስጋቶችና ፍርሃቶች ማለትም ተገቢ ያልሆነና የዘገየ ካሳ፣ በአካባቢው በፕሮጀክቱ ተጽዕኖ የሚደርስባቸው ተነሺዎች ተሳትፎ፣ ሴቶችና ሌሎች ተጋላጭ ቡድኖች ተሳትፎ፣ በፕሮጀክት ትግበራ ወቅት የአካባቢው ሰራተኛ ቅጥር እና በትመና ሂደት ወቅታዊና ትክክለኛ ካሳ ዋጋ መጠቀምን በተመለከተ ውይይት ተደርጎባቸዋል፡፡ የልማት ተነሺዎች ማቋቋም ድርጊት መርሃ ግብር በአገሪቱ መንግስትና በአለም ባንክ ከጸደቀ/ከተፈቀደ በኋላ በአገር ውስጥ በፕሮጀክቱ ተጽዕኖ የሚደርስባቸው ተነሺዎች እና ባለድርሻ አካላት በሚረዱት ቋንቋ ይገለጻል፡፡

**የቅሬታ መፍታት ሂደት**

አ.አ.ው.ፍ.ባ ቅሬታ የመፍታት ሂደትን (Grievance Redress Mechanism-GRM) ባዘጋጀውና ቅሬታዎችን ለማስተዳደርና ለመዝጋት ስርአት በዘረጋው ከመልሶ ማቋቋም ፖሊሲ ማዕቀፍ የተወሰዱት ስርአቶች በሪፖርቱ ተካተዋል፡፡ የቅሬታ መፍታት ሂደት በዚህ ሪፖርት ክፍል 9 በዝርዝር ቀርቧል፡፡

**የኑሮ ማቋቋም እቅድ**

በኮተቤና ኪቲሚ ፍሳሽ ማጣሪያ ጣቢያ ቦታዎች የሚገኙ በፕሮጀክቱ ተጽዕኖ የሚደርስባቸው ተነሺዎች የኢኮኖሚና ኑሮ ጉዳት ስለሚያጋጥማቸው የገቢና ኑሮ ማቋቋም እቅድ ታቅዷል፡፡ ለሚታይ ንብረቶች በሚከፈል ካሳ ጎን ለጎን በፕሮጀክቱ ተጽዕኖ የሚደርስባቸው ተነሺዎችና ቤተሰባቸው አባላት ኑሮንና አጠቃላይ የአኗኗር ደረጃን ለማቋቋምና ለማሻሻል የኑሮ ማቋቋም እቅድ ስልቶችና ድርጊቶች ተወጥነው በአ.አ.ው.ፍ.ባ ይተገበራሉ፡፡ በኑሮ ማቋቋም እቅድ በዋና የታቀዱ ተጠቃሚዎች እራሳቸውና ገቢያቸው ሊቋረጥባቸው የሚችሉ ቡድኖችና ግለሰቦች፡ ተጋላጮች ማለትም ሴቶች፣ በእድሜ የገፉ፣ ህጻናትና ስራ አጥን ይጨምራል፡፡ የኑሮ ማቋቋም ስልት ንግድ ስራዎችን ለማስጀመር የመጀመሪያ ካፒታል (መነሻ ገንዘብ) ከማቅረብ በተጨማሪ የአቅም ግንባታና ስልጠና እድሎች ማግኘትን ያካትታል፡፡ ከተጋላጭ ቡድኖች ጋር በተያያዘ የመጠበቅ አማራጮች ምክረ ሀሳብ የቀረበ እና አማራጮችን ለመተግበር የፋይናንስ ግምት ተሰርቷል፡፡

**የልማት ተነሺዎች ማቋቋም ድርጊት መርሃ ግብር ትግበራ በጀት**

የልማት ተነሺዎች ማቋቋም ድርጊት መርሃ ግብር እና ኑሮ ማቋቋም እቅድን ለመተግበር የሚያስፈልግ ባጀት በአማካሪው የማህበራዊ አካባቢ ዳሰሳ ቆጠራ ጥናት ላይ ተመስርቶ ነው የተሰራው፡፡ ተጽዕኖ የደረሰበትን ንብረት ለመተካትና ሸቀጣ ሸቀጦችና አገልግቶች ለማቅረብ የወቅቱ የገበያ ዋጋን ከግምት ውስጥ በማስገባት የሚጠበቀው የካሳና የኑሮ ማቋቋም ወጪዎች ተገምቷል፡፡ በአጠቃላይ ለልማት ተነሺዎች ማቋቋም ድርጊት መርሃ ግብር እና ኑሮ ማቋቋም እቅድ ትግበራ በድምሩ 640,168,286.10 ብር ወጪ ተገቷምል፡፡ ከገንዘብ ምንጮች ጋር በተያያዘ በፕሮጀክቱ ተጽዕኖ ለሚደርስባቸው ተነሺዎች የካሳ ክፍያ፣ ገቢ ማቋቋሚያ፣ መልሶ ማልማትና አስተዳደር ወጪዎችን ለመሸፈን እንደ ተግባሪ ተቋም በአ.አ.ው.ፍ.ባ እንደሚከፈል ይጠበቃል፡፡

**ክትትልና ግምገማ**

ሁሉንም የመልሶ ማቋቋም ድርጊቶች ውጤታማነትን ለማውጣት ለመልሶ መስፈር ድርጊት መርሃ ግብር የክትትልና ግምገማ ስርአቶች ተወጥኗል፡፡ በዚህም ችግሮችንና ስኬቶችን አስቀድሞ በፍጥነት መለየት ይቻላል፡፡ ስርአቶቹም የሚያካትቱት ውስጣዊ አሰራር ይዞ ማስቀጠል ጥረቶች እንዲሁም በተናጠል ውጫዊ ክትትልና ኦዲትን ነው፡፡